| **Drąsius Kedys** |
| --- |
| Gimė | 1972 m. rugsėjo 4 d.Garliava, Kauno raj. |
| Mirė | 2010 m. balandžio 15 d. (37 metai)Kauno raj. |
| Tėvas | Vytautas Kedys |
| Motina | Laimutė Kedienė |
| Vaikai | Deimantė |
|  |
| Pareigos | verslininkas |
|  |
| Žinomas (-a) už | Pedofilijos byla |

Paminklas Drąsiui Kedžiui Jonučių kapinėse (skulpt. Algimantas Vytėnas)
**Drąsius Kedys** (1972 m. rugsėjo 4 d. Garliavoje – 2010 m. balandžio 15/16 d. Kauno raj.) – verslininkas,[reikalingas šaltinis] įtariamas įvykdęs dvi didelio atgarsio visuomenėje sulaukusias žmogžudystes.

Baigė Garliavos 1-ąją vidurinę mokyklą, mokėsi statybos profesinėje technikos mokykloje. Mokykloje nebuvo pavyzdingo elgesio mokinys.

Drąsiaus Kedžio byla
--------------------

2009 m. spalio 5 d. Kaune buvo rasti nušauti Kauno apygardos teismo teisėjas Jonas Furmanavičius ir D. Kedžio buvusios sugyventinės Laimutės Stankūnaitės sesuo Violeta Naruševičienė (g. 1979 m. spalio 15 d.). 
Pagrindiniu įtariamuoju tapo Drąsius Kedys. Dar prieš tai jis buvo teigęs susidorosiąs su asmenimis, kurie jo teigimu tvirkino jo mažametę dukterį. J. Furmanavičių, buvusį Seimo pirmininko Viktoro Muntiano visuomeninį padėjėją Andrių Ūsą ir nenustatytą asmenį Aidą D. Kedys kaltino tvirkinus ir seksualiai prievartavus jo mažametę dukrą. Mergaitės motiną L. Stankūnaitę ir tetą V. Naruševičienę kaunietis kaltino sąvadavimu. Tą pačią dieną paskelbta D. Kedžio nacionalinė paieška, netrukus – ir tarptautinė, nes D. Kedys įtartas galėjęs slapstytis užsienyje. 2010 m. likus kelioms savaitėms iki D. Kedžio mirties, žiniasklaidoje paplito gandai, esą D. Kedys slapstosi Ispanijoje, prieš tai manyta, kad jis galėjo pabėgti į Jungtinę Karalystę.

Per tą laiką, kai D. Kedys buvo ieškomas, surengta daug mitingų D. Kedžio palaikymui.

Mirtis ir laidotuvės
--------------------

D. Kedžio lavoną 2010 m. balandžio 17 d. 6:49, Šlienavos kaime prie Kauno marių kranto rado žvejys. Ekspertų vertinimu jis mirė tarp balandžio 15 d. vakaro ir 16 d. ryto. 
Pagal oficialias kriminologų išvadas, D. Kedžio mirties priežastis – užspringimas skrandžio turiniu, tačiau velionio artimieji įtaria, kad su D. Kedžiu buvo susidorota. Yra ir jiems pritariančių kriminologų – tariamai būta smurtinių žymių. Tam tikrai visuomenės grupei įtarimų kelia ne tik mirties aplinkybės, bet ir tariamai neįprastas prokuratūros pareigūnų elgesys.

Drąsiaus Kedžio kūnas buvo pašarvotas Garliavoje, o balandžio 24 d. palaidotas Jonučių kapinėse. Į laidotuves skirtingais duomenimis susirinko 3-6 tūkst. žmonių iš visos Lietuvos.

Kedys populiariojoje kultūroje
------------------------------

Drąsiaus Kedžio byla susilaukė didžiulio atgarsio visoje Lietuvoje, jis buvo palaikomas ir Ukrainoje. D. Kedys yra tapęs „kovotojo prieš pedofiliją" personifikacija, jo gyvenimo siekį bandoma įprasminti visuomeninio judėjimo Drąsos kelias veikloje. 

* Keitimosi vaizdo įrašais tinklalapyje „Youtube" yra jį palaikantis filmukas;
* Žurnale „Flintas" išspausdintas komiksas apie „superveikėją Kedį" pavadinimu „Gynėjas Drąsius";
* Socialiniame tinkle „Facebook" yra du su D. Kedžiu susiję puslapiai: STOP pedofilijai Lietuvoje ir Drąsius Kedys;
* 2010 m. sukurtas TV serialas „Drąsos kaina" (rež. Raimundas Banionis), narpliojantis pedofilijos problemas. Seriale vaizduojamos šeimos gyvenimas primena D. Kedžio istoriją, nors kūrėjai tiesioginį ryšį ir neigia;
* Išleistos prisiminimų ir biografinės knygos: „Violetinė tragedija. Drąsiaus Kedžio pasirinkimas" (2010 m.), „Drąsius Kedys. Kovotojas, sudrebinęs Lietuvą" (2010 m.), „Drąsiaus viltis – išgelbėti mergaitę" (2011 m.).

Šaltiniai
---------

1. 1 2 3  Lavaste, Laima (2016-08-02). „Kalės istorija (XVIII). D. Kedžio lavonas – nauja mįslė". *lrytas.lt*. Lietuvos Rytas. Suarchyvuota iš originalo 2021-03-26. Nuoroda tikrinta 2021-03-27. „2010-ųjų balandžio 17 d. apie 6 valandą 49 minutės, Kauno rajone, Samylų seniūnijoje, Šlienavos kaime prie Kauno marių, 4 metrai nuo vandens rastas vyriškos lyties lavonas. Lavoną rado žvejoti automobiliu atvykęs V. B. <...> D. Kedys mirė maždaug 1–1,5 paros iki jo lavono apžiūros vietoje."
2. ↑
3. ↑  D.Kedys iš gyvenimo buvo įpratęs gauti viską, ko nori Archyvuota kopija 2010-05-04 iš Wayback Machine projekto.
4. ↑  Lavaste, Laima (2016-06-13). „Kalės istorija (II). Tėvų bausmė 16-metei: namo gali negrįžti!". *lrytas.lt*. Lietuvos Rytas. Suarchyvuota iš originalo 2021-03-26. Nuoroda tikrinta 2021-03-26. „Violeta gimė 1979 metais spalio 15 dieną, praėjus nepilniems metams po mano tėvų vestuvių Kaune."
5. ↑
6. ↑  Policijos departamentas prie VRM Archyvuota kopija 2013-12-15 iš Wayback Machine projekto.
7. ↑  Kedys Ispanijoje lanko gimines?
8. ↑  [D.Kedys gali slapstytis Didžiojoje Britanijoje]
9. ↑  Kriminologė: smurto žymės akivaizdžios, mirtis nenatūrali (papildyta)
10. ↑   Archyvuota kopija 2010-04-26 iš Wayback Machine projekto.
11. ↑  D. Kedys atgulė amžinojo poilsio (papildyta)
12. ↑
13. ↑   Archyvuota kopija 2010-02-06 iš Wayback Machine projekto.
14. ↑
15. ↑

Nuorodos
--------

* Svetainė apie D.Kedį ir vadinamosios *Kauno pedofilijos bylos* naujienas Archyvuota kopija 2010-04-30 iš Wayback Machine projekto.
* Pedofilijos bylos chronologija Chronologija
* Paminklas D. Kedžiui Jonučių kapinėse